Trump beëindig VSA se verhouding met WGO | Maroela Media
Die Amerikaanse president Donald Trump het aangekondig dat hy die VSA se verbintenis met die Wêreldgesondheidsorganisasie (WGO) beëindig.
Trump beskuldig die WGO daarvan dat hy nie Beijing verantwoordelik hou vir die Covid-19-pandemie nie. "China het totale beheer oor die Wêreldgesondheidsorganisasie," het die president gesê terwyl hy maatreëls aangekondig het om spesifiek Beijing te straf.
Maroela Media het vroeër berig Trump het reeds in April sy administrasie opdrag gegee om die land se befondsing aan die WGO te staak waarna hy aangevoer het dat die WGO sy basiese plig versuim vanweë die manier waarop die organisasie op die pandemie gereageer het.
Die VSA was die grootste enkele finansierder van die WGO en het verlede jaar $400 miljoen aan die organisasie betaal. Volgens Trump sal dié fondse nou na ander liefdadigheidsorganisasies vir openbare gesondheid herlei word.
"Die wêreld ly nou as gevolg van die wanpraktyke van die Chinese regering," het Trump gesê.
Volgens die Amerikaanse president het China "'n wêreldwye pandemie veroorsaak wat meer as 100 000 Amerikaanse lewens gekos het".
Altesaam 1 793 530 bevestigde gevalle Covid-19 is in dié stadium in die VSA aangemeld. Die land se dodetal staan tans op 104 542.
Bykomende bronne: BBC, The Guardian
Hulle het totale beheer oor die ANC ook
Goed so want die WGO is 'n front organisasie van die NWO drywers. Korrupte spul
Mooi so, nou moet hy net ontrek uit die VVO ook.
Ja Mnr Trump ek stem 100% saam met jou. Hier by ons word als verkoop en aangekoop van China en niemand maar niemand staan op en se genoeg is genoeg.
Ek persoonlik neem hom nie kwalik nie! Ek self is woedend omdat China al November geweet het van die gemors en eers in Jan 2020 uitgekom het met die waarheid! Trump is nou nie een van my gunstelinge nie, maar hier ondersteun ek hom!